জেমস রবার্ট ব্রুডনার স্মৃতি পুরস্কার এবং বক্তৃতা সভা  এলজিবিটি অধ্যয়নের ক্ষেত্রে আজীবন কর্মরত পণ্ডিতদের অবদান ও কৃতিত্বকে সম্মানিত করার জন্য উদযাপন করা হয়। প্রতি বছর ইয়েল বিশ্ববিদ্যালয়ের এলজিবিটি অধ্যয়ন বিভাগের পক্ষ থেকে এই পুরুস্কার প্রদান করা হয়। পুরস্কার প্রাপকদের নগদ অর্থ প্রদান করা হয় এবং কানেকটিকাটের নিউ হ্যাভেন স্থিত ইয়েল বিশ্ববিদ্যালয় প্রাঙ্গনে তারা জনসমক্ষে বক্তৃতা দেওয়ার সুযোগ পান। এর পাশাপাশি পুরস্কার প্রাপকরা নিউ ইয়র্কেও বক্তৃতা দেওয়ার সুযোগ পান।James Robert Brudner ‘83 Memorial Prize and Lectures   সংক্ষিপ্ত বিবরণ  ইয়েল কলেজ ক্লাস -এর সদস্য জেমস ব্রুডনার (১৯৬১-১৯৯৮) -এর নামে এই পুরস্কারের নামকরণ করা হয়েছে। ব্রুডনার ১৯৮৩ সালে ইয়েল কলেজ ক্লাস -এর সদস্য ছিলেন এবং ১৯৯৮ সালের ১৮ সেপ্টেম্বর তারিখে তিনি এইডস -সম্পর্কিত অসুস্থতায় মারা যান। তাঁর উইলের মাধ্যমে তিনি এই পুরস্কার এবং বক্তৃতা সভার আয়োজন করে যান। এই পুরস্কারের মূল বিভাগগুলি হল,  সমকামী পুরুষের জীবনধারা সম্পর্কে চর্চা; সমকামীদের ইতিহাস, সংস্কৃতি, নৃবিজ্ঞান, জীববিজ্ঞান, কারণবিদ্যা বা সাহিত্যে বা সংশ্লিষ্ট বিষয়ে অধ্যয়ন -এই সকল ক্ষেত্রে পুরস্কার ও বৃত্তি প্রদানের ব্যাবস্থা আছে। [ তথ্যসূত্র প্রয়োজন ]  ব্রুডনার ছিলেন একজন স্বক্রিয় এইডস সচেতনতা প্রচার কর্মী এছাড়াও তিনি ছিলেন নগর পরিকল্পনাকারী, সাংবাদিক এবং আলোকচিত্রী। ব্রুডনার সমকামী এবং এইডস-সম্পর্কিত বিষয়ের উপর বিভিন্ন নিবন্ধ লিখেছেন। ১৯৮৭ সালে তার যমজ ভাই এরিকের এইডসে মৃত্যুর পর তিনি স্থানীয় অ্যাক্ট আপ, ট্রিটমেন্ট অ্যাকশন গ্রুপ এবং অন্যান্য সংস্থার সদস্য হন। ব্রুডনার জাতীয় স্বাস্থ্য প্রতিষ্ঠান, পৌরনিগমের ঔষধি বিভাগ এবং যুক্তরাষ্ট্রীয় সংস্থাগুলির সাথে এইডস রোগের চিকিৎসা এবং প্রতিরোধ সংক্রান্ত বিষয়গুলি নিয়ে কাজ করেছেন। জীবনের শেষ বছরগুলিতে তিনি গ্রামীণ আমেরিকা ভ্রমণ করে কাটিয়েছেন এবং সেখানকার বিভিন্ন আলোকচিত্র তুলেছেন। ১৯৯৭ সালে নিউ ইয়র্কের লা মামা চিত্রশালায় তার ছবির একটি প্রদর্শনী আয়োজিত হয়। তিনি ১৯৯৮ সালের ১৮ সেপ্টেম্বর ৩৭ বছর বয়সে এইডস-সম্পর্কিত অসুস্থতায় মারা যান    বিজয়ীরা    ২০১৯–২০২০ — সিদ্ধার্থ গৌতম (মরণোত্তর), ভারতে এলজিবিটি অধিকার এবং কল্যাণের পক্ষে তাঁর কাজের স্বীকৃতিস্বরূপ।   ২০১৮–২০১৯ — বিল টি. জোন্স, নৃত্য-পরিচালক, পরিচালক, লেখক এবং নৃত্যশিল্পী   ২০১৭–২০১৮ — ক্যারোলিন ডিনশ, মধ্যযুগীয় প্রেক্ষাপটে লিঙ্গ এবং যৌনতা বিশেষজ্ঞ   ২০১৬–২০১৭ — আইজ্যাক জুলিয়েন, শিল্পী এবং চলচ্চিত্র পরিচালক   ২০১৫–২০১৬ — সুসান স্ট্রাইকার, শিক্ষাবিদ, লেখক, চলচ্চিত্র নির্মাতা  ২০১৪–২০১৫ — রিচার্ড ডায়ার, চলচ্চিত্র অধ্যয়ন বিশেষজ্ঞ  ২০১৩–২০১৪ — চেরি মোরাগা, লেখিকা, নারীবাদী কর্মী, কবি, প্রাবন্ধিক এবং নাট্যকার  ২০১২–২০১৩ — স্যামুয়েল আর. ডেলানি, বিজ্ঞান-কল্পকাহিনী লেখক এবং ইংরেজি সাহিত্যের পণ্ডিত  ২০১১–২০১২ — ডেভিড এম. হ্যালপেরিন, ধ্রুপদী লেখক এবং ইংরেজি সাহিত্যের পণ্ডিত  ২০১০-২০১১ — মেরি বোনাটো, আইনজীবী এবং নাগরিক অধিকার আইনজীবী  ২০০৯-২০১০ — এডউইন ক্যামেরন, মানবাধিকার আইনজীবী এবং দক্ষিণ আফ্রিকার সাংবিধানিক আদালতের বিচারপতি  ২০০৮-২০০৯ — ক্যাথি জে. কোহেন, রাষ্ট্রবিজ্ঞানী  ২০০৮ — দিদিয়ের এরিবন, দার্শনিক (এরিবন ২০১১ সালে পুরস্কার ফিরিয়ে দেন)।   ২০০৭ — বি. রুবি রিচ, সমালোচক  ২০০৬ — ম্যাথিউ কোলস, পরিচালক, আমেরিকান সিভিল লিবার্টিজ ইউনিয়ন গে এবং লেসবিয়ান রাইটস প্রজেক্ট  ২০০৫ - জন ডি'এমিলিও, ইতিহাসবিদ  ২০০৪ — জুডিথ বাটলার, দার্শনিক  ২০০৩ — জোনাথন নেড কাটজ, ইতিহাসবিদ  ২০০২ — ইভ কসোফস্কি সেডগউইক, ইংরেজি সাহিত্য পণ্ডিত  ২০০১ — লিলিয়ান ফ্যাডারম্যান, ইংরেজি সাহিত্য বিশেষজ্ঞ  ২০০০ — জর্জ চান্সি, ইতিহাসবিদ   তথ্যসূত্র   বিষয়শ্রেণী:২০০০-এ প্রবর্তিত পুরস্কার